Document ID: 32013R1054

TARYBOS ĮGYVENDINIMO REGLAMENTAS (ES) Nr. 1054/2013
2013 m. spalio 29 d.
kuriuo įgyvendinama Reglamento (EB) Nr. 765/2006 dėl Baltarusijai taikomų ribojamųjų priemonių 8a straipsnio 1 dalis
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo,
atsižvelgdama į 2006 m. gegužės 18 d. Tarybos reglamentą (EB) Nr. 765/2006 dėl Baltarusijai taikomų ribojamųjų priemonių (1), ypač į jo 8a straipsnio 1 dalį;
kadangi:
(1)
2006 m. gegužės 18 d. Taryba priėmė Reglamentą (EB) Nr. 765/2006 dėl Baltarusijai taikomų ribojamųjų priemonių. Tos priemonės taikomos iki 2013 m. spalio 31 d.;
(2)
remdamasi Tarybos sprendimo 2012/642/BUSP (2) peržiūros rezultatais, Taryba nusprendė, kad tų ribojamųjų priemonių taikymas turėtų būti pratęstas iki 2014 m. spalio 31 d.;
(3)
atsižvelgdama į tai, kad padėtis Baltarusijoje išlieka sudėtinga, Taryba mano, kad dar trys asmenys turėtų būti įtraukti į asmenų ir subjektų, kuriems taikomos Sprendimu 2012/642/BUSP nustatytos ribojamosios priemonės, sąrašą;
(4)
Taryba taip pat mano, kad nebėra motyvų tam tikrus asmenis ir subjektus laikyti įtrauktus į asmenų ir subjektų, kuriems taikomos Sprendimu 2012/642/BUSP nustatytos ribojamosios priemonės, sąrašą;
(5)
be to, informacija, susijusi su tam tikrais asmenimis ir subjektais, įtrauktais į Reglamento (EB) 765/2006/BUSP I priede pateikiamą sąrašą, turėtų būti atnaujinta;
(6)
todėl Reglamento (EB) Nr. 765/2006 I priedas turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 765/2006 I priedas pakeičiamas šio reglamento priede pateiktu tekstu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2013 m. spalio 29 d.

Labels: 18
5